Colors, música, esport i orxata en l'exitosa inauguració del nou local de l'Espai Jove d'Alboraia
23 de maig de 2022

El nou local de l'Espai Jove d'Alboraia es va inaugurar oficialment divendres passat, 20 de maig, amb una festa plena de colors, música i orxata que va congregar a un gran nombre de joves que es van acostar a gaudir de la programació basada en l'oci sa i segur que havia preparat l'Ajuntament. El berenar format per orxata i fartons, els tallers, ping pong, jocs, xapes, ball, futbolí i moltes més propostes van atraure "una resposta extraordinària en relació amb les persones assistents", explica Zeudy Estal, regidora de Joventut, qui va acudir amb l'alcalde d'Alboraia, Miguel Chavarría.

En aquest sentit, són tres les activitats que major èxit van mostrar: el torneig de Clash Royale, que va donar la victòria a un jove anomenat Iván, la festa de colors Holi Run i el sopar i posterior concert de Grado 3 i Djs, totes elles secundades per un punt de menjar.

L'objectiu, a més d'oferir una jornada divertida i distesa i mostrar a la joventut les alternatives d'oci existents, ha perseguit donar a conéixer a gran escala el nou local del Centre d'Informació Juvenil, una de les principals iniciatives de la citada regidoria per a generar plans de diversió per a les persones joves d'Alboraia i per a resoldre qualsevol qüestió sobre formació a aquest segment de la població.

Ara, les instal·lacions d'aquest espai per a joves compta amb una sala d'espera, una sala d'ordinadors, una cuina/menjador, banys adaptats a persones amb diversitat funcional i altres habitacions que permeten altres usos per a impartir cursos de tota mena o moments d'oci.